Portada > Ensi​n categoría > Asturies: 40 años de ralentización económica
#000000
Asturies: 40 años de ralentización económica
#000001
Acordies los datos apurrios por un estudiu de la Fundación d’Estudios d’Economía Aplicada (Fedea), Asturies ye l’únicu territoriu del estáu que se caltién perbaxo del 100% de xorrecimientu del P.I.B nos caberos cuarenta años. Nel mesmu tiempu el desemplegu medró cerca d’un 294% y la población cayo nun 6’8%; la xestión económica n’Asturies nesti tiempu foi y sigui siendo tan deficiente que nun se pescancia si nun ye a costafecha
#000002
De magar la “transición” tolos territorios del estáu foron recuparándose económicamente, colos altibaxos marcaos poles estremaes “crisis” fasta algamar, nestes cuatro décades, como mínimo duplicar el so P.I.B. . Namás Asturies queda mui perdebaxo d’esi llogru, con un xorrecimientu netu del 83%, lloñe del siguiente al que pior-y va, con un 112%, que curiosamente ye l’antiguamente tamién parte d’Asturies, Cantabria. Los datos estatales, sicasí, acérquense a triplicar el so PIB, con una media del 175% y delles comunidaes que pasen del 200%.
#000003
Asturies medra, pero tan sele que nun sigui el pasu, tan pali que pali que’l nuesu avance, dientro la economía global, equival a un retrocesu. Les polítiques económiques ya industriales que mos caltienen en continua fase de “reconversión”, l’encerriscamientu nel turismu como única opción, l’abandonu de les actividaes rurales y sobro tou, la pérdida continua d’industria son dalgunes de les pistes pa comprender porqué un país especialmente ricu por ñatura y con una man d’obra que destaca pola so alta formación s’alcuentra nesta situación. L’emplegu n’industria cayó nun -42%, entantu subía un 5% n’España; en xeneral, perdimos un 2’4% de trabayaores nel mesmu periodu que n’España crecíen un 46’7% los puestos de trabayu.
#000004
L’abandonu de la población más mozo y meyor formao ye al tiempu causa y consecuencia de tolo anterior, colo qu’entramos nuna espiral de dificil salida, na que ye urxente la toma de decisiones valientes qu’apuesten por alternatives viables de futuru, que pongan a Asturies como cientru de la so propia recuperación.
#000005
La so direición de corréu lleutrónicu nun sedrá espublizada. Los campos precisos tan marcaos *
#000008
Conceyos, autoestima, falar y escribir...
La importancia l’efeutivu: porque se tiende a restrinxilo
#000012
La importancia l’efeutivu: porque se tiende a restrinxilo
#000014